કોલંબોઃ શ્રીલંકાના પ્રવાસ પર ટેસ્ટ અને વન ડે શ્રેણીની બધી જ મેચ જીતી ચૂકેલી વિરાટસેના હવે આજે રમાનારી પ્રવાસની અંતિમ ટી-૨૦ મેચ પણ જીતી લઈને પોતાના અશ્વમેધી અભિયાનને ખતમ કરવા ઇચ્છે છે. વર્તમાન ફોર્મને જોતા આ ભારતની આ જીત બહુ મુશ્કેલ નથી લાગી રહી. ભારતે ટેસ્ટ શ્રેણી ૩-૦ અને વન ડે શ્રેણી ૫-૦થી પોતાના નામે કરી. આજની મેચથી ભારતને ઓસ્ટ્રેલિયા અને ન્યૂઝીલેન્ડ સામે આગામી ઘરેલુ ટી-૨૦ શ્રેણીની તૈયારી કરવામાં મદદ મળશે. ભારત ઘરેલુ સત્રમાં કુલ નવ આંતરરાષ્ટ્રીય ટી-૨૦ મેચ રમવાનું છે.